**Ministru kabineta rīkojuma „Par integrēto teritoriālo investīciju specifisko atbalsta mērķu finansējuma kopējo apjomu katram nacionālās nozīmes attīstības centram un kopējiem rezultatīvajiem rādītājiem nacionālas nozīmes attīstības centru grupai” projekta sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | 1. Informatīvais ziņojums „Par pilsētvides un policentriskās attīstības investīciju ieviešanas principiem Eiropas Savienības fondos 2014.-2020.gadam” (izskatīts Ministru kabineta 2014.gada 23.septembra sēdē, turpmāk - Pilsētvides informatīvais ziņojums).   Pilsētvides informatīvajā ziņojumā noteiktā integrēto teritoriālo investīciju (turpmāk – ITI) ieviešanas shēma paredz, ka pēc veiktās pašvaldību attīstības programmu izvērtēšanas Ministru kabinets pieņem lēmumu par finanšu apjomu un rezultātiem nacionālas nozīmes attīstības centru pašvaldībām 3.3.1., 4.2.2., 5.6.2., 8.1.2., 8.1.3., 9.3.1.specifisko atbalsta mērķu[[1]](#footnote-1) (turpmāk – SAM) ietvaros.   1. 2015.gada. 25.marta Koalīcijas partneru darba grupas par Eiropas Savienības struktūrfondu un Kohēzijas fonda jautājumiem protokola 2.2.1.apakšpunkts, kas uzdod VARAM līdz 2015.gada 10.maijam sagatavot Ministru kabineta rīkojuma projektu par katrai pilsētai kopējo pieejamo finansējuma apjomu sešu ITI specifisko atbalsta mērķu ietvaros. 2. Informatīvais ziņojums „Par priekšnosacījumiem integrēto teritoriālo investīciju ieviešanā – Ministru kabineta rīkojumu saturs” un Ministru kabineta 2015.gada 25.augusta sēdes protokollēmums, kas paredz veikt ITI ieviešanu atbilstoši informatīvajā ziņojumā aprakstītajam B variantam.   B variants paredz Ministru kabineta rīkojumā noteikt katram nacionālās nozīmes attīstības centram kopējo sešu ITI specifisko atbalsta mērķu (turpmāk – SAM) indikatīvo finansējuma apjomu pašvaldības attīstības programmas investīciju plānā noteikto prioritāro projektu īstenošanai. Rezultatīvie rādītāji tiek norādīti katra SAM ietvaros uz visu pašvaldību grupu (nacionālas nozīmes attīstības centru rādītāju kopsumma).   1. 2015.gada 17.septembra Koalīcijas partneru darba grupas par Eiropas Savienības struktūrfondu un Kohēzijas fonda jautājumiem protokola 2.3.3.apakšpunkts, kas uzdod VARAM līdz 2015.gada 12.oktobrim iesniegt rīkojuma projektu apstiprināšanai Ministru kabinetā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 2014.-2020.gada periodā pieejams jauns instruments ES fondu ietvaros ieguldījumu veikšanai teritorijās – ITI).  Atbilstoši Eiropas Parlamenta un Padomes regulas (ES) Nr. 1303/2013 (2013.gada 17.decembris), ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 (turpmāk – Vispārējā regula) 36.pantam, ja pilsētas attīstības stratēģija vai cita teritoriālās attīstības stratēģija, vai teritoriālais pakts, kas minēti Eiropas Sociālā fonda Regulas 12. panta 1. punktā, paredz integrētu pieeju, piesaistot investīcijas no Eiropas Sociālā fonda (turpmāk – ESF), Eiropas Reģionālās attīstības fonda (turpmāk – ERAF) vai Kohēzijas fonda saskaņā ar vienas vai vairāku darbības programmu vairāk nekā vienu prioritāro virzienu, darbības var veikt kā integrētu teritoriālo investīciju (ITI). Saskaņā ar Eiropas Parlamenta un Padomes 2013.gada 17.decembra regulas (ES) Nr.1301/2013 par īpašiem noteikumiem attiecībā uz Eiropas Reģionālās attīstības fondu un mērķi “Ieguldījums izaugsmei un nodarbinātībai” un par Regulas (EK) Nr.1080/2006 atcelšanu (turpmāk – ERAF Regula) 7.panta 4/punktu vismaz 5% ERAF finansējuma, kas valsts līmenī piešķirts saistībā ar mērķi „Investīcijas izaugsmei un nodarbinātībai”, piešķir integrētām darbībām ilgtspējīgai pilsētu attīstībai.  Latvija saskaņā ar šo pieeju ieviesīs sešus SAM – Nr. 3.3.1., 4.2.2., 5.6.2., 8.1.2., 8.1.3., 9.3.1. SAM. Ņemot vērā ERAF regulas 7.pantu, ITI nosacījumi un prasības attiecas uz to SAM finansējuma daļu, kas iepriekšminētajos SAM paredzēta nacionālas nozīmes attīstības centriem. Atbalsts pārējām pašvaldībām tiek sniegts šo SAM ietvaros atsevišķi nodalītās projektu iesniegumu atlases kārtās vai pasākumos ārpus ITI ietvara, izņemot 8.1.3. specifiskā atbalsta mērķi.  Atbalsts 8.1.3. specifiskā atbalsta mērķa ieviešanai plānots viena pasākuma ietvaros projektiem ITI un ārpus ITI ietvara,  8.1.3. specifiskā atbalsta mērķa ieviešanas nosacījumos nosakot atbilstoša projektu iesniegumu atlases mehānisma piemērošanu.[[2]](#footnote-2)  ITI ieviešanas shēma**[[3]](#footnote-3)** paredz, ka Ministru kabinets, balstoties uz Reģionālās attīstības koordinācijas padomes lēmumu, pieņem lēmumu par finanšu apjomu un rezultātiem nacionālas nozīmes attīstības centru pašvaldībām ITI SAM ietvaros.  Ņemot vērā 2015.gada. 25.marta Koalīcijas partneru darba grupas par Eiropas Savienības struktūrfondu un Kohēzijas fonda jautājumiem protokola 2.2.1.apakšpunktu, lēmums par finansējuma sadalījumu ITI ietvaros tiek virzīts apstiprināšanai Ministru kabinetā pirms projektu ideju izskatīšanas Reģionālās attīstības koordinācijas padomē atbilstoši informatīvajā ziņojumā „Par priekšnosacījumiem integrēto teritoriālo investīciju ieviešanā – Ministru kabineta rīkojumu saturs” un saistītajā Ministru kabineta sēdes protokollēmumā noteiktajam B variantam.  Rīkojuma projekta pielikumā norādītais ITI SAM finansējuma kopējais apjoms katram nacionālās nozīmes attīstības centram noteikts, balstoties uz pašvaldību attīstības programmām, to investīciju plānos norādītajām indikatīvajām projektu idejām un projektu ietvaros plānotajiem sasniedzamajiem rezultātiem.  Rīkojuma projekta saturs:   1. nosaka katram nacionālās nozīmes attīstības centram kopējo sešu ITI SAM finansējuma apjomu pašvaldību attīstības programmu investīciju plānu īstenošanai un ITI SAM kopējos sasniedzamos rezultātus nacionālās nozīmes attīstības centru grupai (rīkojuma projekta pielikums); 2. paredz ITI īstenošanai nacionālās nozīmes attīstības centriem saistību apjomu 53 671 164 euro apmērā (valsts budžeta virssaistību finansējumu) papildus kopējam ERAF finansējumam 230 848 621 euro apmērā pašvaldību projektiem ITI ietvaros, nosakot ITI finansējuma sadalījumu pa specifiskajiem atbalsta mērķiem kopā ar virssaistību finansējumu; 3. uzdod Reģionālās attīstības koordinācijas padomei saskaņot katras pašvaldības attīstības programmas un investīciju plānu atbilstību ERAF regulas[[4]](#footnote-4) 7.panta prasībām, normatīvajiem aktiem par SAM atbalsta piešķiršanu, administrēšanu un uzraudzību, kā arī ES fondu 2014.–2020.gada plānošanas perioda plānošanas dokumentiem un, balstoties uz pašvaldību attīstības programmu investīciju plāniem, noteikt katra SAM finansējuma un sasniedzamo rezultātu sadalījumu starp nacionālās nozīmes attīstības centriem, nepārsniedzot katra ITI SAM finansējuma apjomu un nepārsniedzot katrā SAM nacionālās nozīmes attīstības centriem noteikto ERAF finansējuma apjomu; 4. uzdod nacionālās nozīmes centru pašvaldībām projektu iesniegumu atlasē ievērot Reģionālās attīstības koordinācijas padomē noteikto finansējuma sadalījumu un tam atbilstošos rezultātus pašvaldību attīstības programmu investīciju plānu īstenošanai; 5. paredz pēc ES fondu 2014.–2020.gada darbības programmas „Izaugsme un nodarbinātība” vidusposma izvērtējuma veikšanas ES fondu pārdales prioritāri veikt virssaistību dzēšanai, lai nodrošinātu virssaistību neitrālu ietekmi uz valsts budžeta fiskālo telpu; 6. uzdod VARAM, vērtējot pašvaldību attīstības programmās iekļautās projektu idejas 3.3.1.SAM un 5.6.2.SAM, ziņot Finanšu ministrijai par visu pašvaldību grupu (nacionālās nozīmes attīstības centri, reģionālās nozīmes attīstības centri, novadu pašvaldības ārpus nacionālās un reģionālās nozīmes attīstības centriem) plānoto mērķu un rezultātu sasniegšanu un to atbilstību ES fondu 2014.–2020.gada darbības programmas „Izaugsme un nodarbinātība” noteiktajam; 7. uzdod VARAM, izstrādājot Ministru kabineta noteikumus par 3.3.1.SAM un 5.6.2.SAM īstenošanu, iekļaut tajos normu par projektu izmaksu sasaisti ar plānoto rezultātu sasniegšanu; 8. atzīst par aktualitāti zaudējušu Ministru kabineta 2015.gada 25.augusta sēdes protokola Nr. 41 35.§ „Informatīvais ziņojums „Par priekšnosacījumiem integrēto teritoriālo investīciju ieviešanā – Ministru kabineta rīkojumu saturs”” 7.punktā doto uzdevumu. Atbilstoši dotajam uzdevumam VARAM bija sagatavojusi informatīvo ziņojumu „Par 21 reģionālas nozīmes attīstības centra papildu finansējuma pieprasījumu 3.3.1.specifiskā atbalsta mērķa “Palielināt privāto investīciju apjomu nacionālas un reģionālas nozīmes centros, veicot ieguldījumus uzņēmējdarbībai nozīmīgā infrastruktūrā atbilstoši pašvaldības integrētajām attīstības programmām” un 5.6.2.specifiskā atbalsta mērķa “Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” ietvaros”, kas tika izskatīts Koalīcijas partneru darba grupas par Eiropas Savienības struktūrfondu un Kohēzijas fonda jautājumiem 2015.gada 17.septembra sēdē. Sēdē tika pieņemts lēmums, ka jautājums par iespējamām virssaistībām reģionālās nozīmes attīstības centru un novadu pašvaldību ārpus nacionālās un reģionālās nozīmes attīstības centriem projektiem skatāms pēc 2018.gada vidusposma izvērtējuma (protokola 2.3.5.apakšpunkts).   Kopējais integrēto teritoriālo investīciju finansējums ir 284 519 785 euro (230 848 621 euro sākotnēji apstiprinātais ERAF finansējums un 53 671 164 euro piešķirtais virssaistību finansējums), vienlaikus pašvaldības ir finansējuma saņēmēji attiecībā uz 249 980 121 euro finansējuma (daļa no 8.1.3. specifiskā atbalsta mērķa finansējuma ir paredzēts valsts dibināto profesionālās izglītības iestāžu projektiem), attiecīgi rīkojuma projekta pielikumā tabulā „I Integrēto teritoriālo investīciju specifisko atbalsta mērķu finansējuma kopējais apjoms katram nacionālās nozīmes attīstības centram” ir norādīts finansējuma sadalījums 249 980 121 euro apmērā[[5]](#footnote-5). Ņemot vērā Ministru kabineta 2015.gada 29.septembra sēdes protokola Nr.51 57.§ „Informatīvais ziņojums „Par atbalstāmajām darbībām un priekšatlases kritērijiem 8.1.2. specifiskā atbalsta mērķa „Uzlabot vispārējās izglītības iestāžu mācību vidi” ietvaros”” 4.punktu, precīzs finansējuma apmērs profesionālās izglītības iestādēm 8.1.3. specifiskā atbalsta mērķa ietvaros, tai skaitā tām, kuras atrodas nacionālas nozīmes attīstības centros, tiks noteikts ar atsevišķu Ministru kabineta lēmumu.  No rīkojuma 2.punktā noteiktā izriet, ka ministrijām attiecīgi nepieciešamības gadījumā jāprecizē noteikumu projekti par SAM īstenošanu, nodrošinot tajos norādītā finansējuma apjoma atbilstību Ministru kabineta rīkojumam. |
| 3. | Projekta izstrādē iesaistītās institūcijas | Vides aizsardzības un reģionālās attīstības ministrija, Finanšu ministrija, Labklājības ministrija, Izglītības un zinātnes ministrija, Latvijas Lielo pilsētu asociācija |
| 4. | Cita informācija | Finansējuma sadalījums ir noteikts, balstoties uz pašvaldību attīstības programmu investīciju plānos paredzētajām prioritārajām projektu idejām. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta rīkojuma projekts attiecas uz Latvijas pašvaldībām un valsts institūcijām. Sekundārās mērķa grupas ir pašvaldību iedzīvotāji un komersanti. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta rīkojuma projektam būs pozitīva ietekme uz tautsaimniecību, jo, izmantojot piešķirto finansējumu, tiks sakārtota pašvaldību infrastruktūra atbilstoši pašvaldību attīstības programmās noteiktajām prioritātēm ekonomisko aktivitāšu veicināšanai. Šie ieguldījumi radīs priekšnoteikumus ekonomiskās aktivitātes paaugstināšanai un jaunu darbavietu radīšanai reģionos.  Administratīvais slogs nemainās – sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības.  Detalizēts vērtējums par ietekmi uz tautsaimniecību tiks veikts, izvērtējot pašvaldību projektu idejas Reģionālās attīstības koordinācijas padomē. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | |
| **Rādītāji** | **2015** | | Turpmākie trīs gadi (*euro*) | | |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu | izmaiņas, salīdzinot ar kārtējo (2015) gadu |
| 1 | 2 | 3 | 4 | 5 | 6 |
| 1. Budžeta ieņēmumi: |  |  |  |  |  |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |  |  |  |  |  |
| 1.2. valsts speciālais budžets |  |  |  |  |  |
| 1.3. pašvaldību budžets |  |  |  |  |  |
| 2. Budžeta izdevumi: |  |  |  |  |  |
| 2.1. valsts pamatbudžets |  |  |  |  |  |
| 2.2. valsts speciālais budžets |  |  |  |  |  |
| 2.3. pašvaldību budžets |  |  |  |  |  |
| 3. Finansiālā ietekme: |  |  |  |  |  |
| 3.1. valsts pamatbudžets |  |  |  |  |  |
| 3.2. speciālais budžets |  |  |  |  |  |
| 3.3. pašvaldību budžets |  |  |  |  |  |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  |  |  |  |
|  |  |  |  |
|  |  |  |  |
| 5. Precizēta finansiālā ietekme: | X |  |  |  |  |
| 5.1. valsts pamatbudžets |  |  |  |  |
| 5.2. speciālais budžets |  |  |  |  |
| 5.3. pašvaldību budžets |  |  |  |  |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Indikatīvo finansējuma sadalījumu pa gadiem pašlaik nav iespējams norādīt, jo nav iespējams precīzi prognozēt, cik drīz tiks apstiprināti pašvaldību projekti un kāds līdzekļu apjoms tiks apgūts katrā gadā, turklāt pašvaldību līdzfinansējums projektos var būt arī lielāks par 15%. | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav | | | | |

|  |  |  |
| --- | --- | --- |
| **V. Tiesību akta projekta atbilstība Latvijas Republikas starptautiskajām saistībām** | | |
| 1. | Saistības pret Eiropas Savienību | Eiropas Parlamenta un Padomes 2013.gada 17.decembra regula Nr.1301/2013 par īpašiem noteikumiem attiecībā uz Eiropas Reģionālās attīstības fondu un mērķi “Ieguldījums izaugsmei un nodarbinātībai” un par Regulas Nr.1080/2006 atcelšanu |
| 2. | Citas starptautiskās saistības | Nav |
| 3. | Cita informācija | Nav |

|  |  |  |  |  |  |
| --- | --- | --- | --- | --- | --- |
| **1.tabula Tiesību akta projekta atbilstība ES tiesību aktiem** | | | | | |
| Attiecīgā ES tiesību akta datums, numurs un nosaukums | Eiropas Parlamenta un Padomes 2013.gada 17.decembra regula Nr.1301/2013 par īpašiem noteikumiem attiecībā uz Eiropas Reģionālās attīstības fondu un mērķi “Ieguldījums izaugsmei un nodarbinātībai” un par Regulas Nr.1080/2006 atcelšanu | | | | |
| A | B | | C | | D |
| Regulas Nr.1301/2013 7.pants | 3.punkts | | Šīs tabulas A ailē minētās ES tiesību akta vienības tiek ieviestas pilnībā. | | Rīkojuma projekts neparedz stingrākas prasības nekā šīs tabulas A ailē minētās ES tiesību akta vienības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Regula Nr.1301/2013 dalībvalstīm nosaka rīcības brīvību, ieviešot regulas 7.pantu, vienlaikus izvēlētajiem risinājumiem jābūt aprakstītiem Partnerības līgumā.  Ievērojot regulas Nr.1301/2013 7.pantā noteiktās prasības, nacionālas nozīmes attīstības centri, izstrādājot vai aktualizējot savas integrētās attīstības programmas (stratēģijas), paredz īpašas sadaļas ITI projektu īstenošanai, kurās ir iekļautas integrētas darbības pilsētu ekonomisko, vides, klimata, demogrāfisko un sociālo izaicinājumu risināšanai, vienlaikus ņemot vērā nepieciešamību attīstīt saikni starp pilsētām un lauku teritorijām.  Īstenojamais risinājums tika izvēlēts, ņemot vērā Eiropas Komisijas sniegtās vadlīnijas. | | | | |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. | | | | |
| Cita informācija | Nav | | | | |
| **2.tabula Ar tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** | | | | | |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | | Projekts šo jomu neskar. | | | |
| A | | B | | C | |
| Starptautiskās saistības (pēc būtības), kas izriet no norādītā starptautiskā dokumenta.  Konkrēti veicamie pasākumi vai uzdevumi, kas nepieciešami šo starptautisko saistību izpildei | | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.  Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.  Norāda institūciju, kas ir atbildīga par šo saistību izpildi pilnībā | |
| Projekts šo jomu neskar. | | Projekts šo jomu neskar. | | Projekts šo jomu neskar. | |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | | Projekts šo jomu neskar. | | | |
| Cita informācija | | Nav | | | |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts tika skaņots ar biedrību „Latvijas Lielo pilsētu asociācija”. |
| 2. | Sabiedrības līdzdalība projekta izstrādē | Tika saņemts biedrības „Latvijas Lielo pilsētu asociācija” atzinums par rīkojuma projektu. Rīkojuma projekts ir saskaņots ar biedrību „Latvijas Lielo pilsētu asociācija”. |
| 3. | Sabiedrības līdzdalības rezultāti | Nav |
| 4. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Ministru kabineta noteikumu izpildi nodrošinās Vides aizsardzības un reģionālās attīstības ministrija, Reģionālās attīstības koordinācijas padome un Centrālā finanšu un līgumu aģentūra. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav |

Anotācijas IV sadaļa – projekts šo jomu neskar.

Vides aizsardzības un

reģionālās attīstības ministrs K. Gerhards

Valsts sekretārs G. Puķītis

08.10.2015. 09:58

2890

I. Jureviča, 66016727

[ilze.jurevica@varam.gov.lv](mailto:ilze.jurevica@varam.gov.lv)

1. 3.3.1. specifiskais atbalsta mērķis „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”; 4.2.2. specifiskais atbalsta mērķis „Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās”; 5.6.2. specifiskais atbalsta mērķis „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām”; 8.1.2. specifiskais atbalsta mērķis „Uzlabot vispārējās izglītības iestāžu mācību vidi”; 8.1.3. specifiskais atbalsta mērķis „Palielināt modernizēto profesionālās izglītības iestāžu skaitu”; 9.3.1. specifiskais atbalsta mērķis “Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā”. [↑](#footnote-ref-1)
2. Nacionālas nozīmes attīstības centriem 3.3.1.SAM „Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām”(turpmāk – 3.3.1.SAM), 4.2.2.SAM „Atbilstoši pašvaldības integrētajām attīstības programmām sekmēt energoefektivitātes paaugstināšanu un AER izmantošanu pašvaldību ēkās” (turpmāk – 4.2.2.SAM), 5.6.2.SAM „Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām” (turpmāk – 5.6.2.SAM), 8.1.2.SAM „Uzlabot vispārējās izglītības iestāžu mācību vidi” (turpmāk – 8.1.2.SAM), 8.1.3.SAM „Palielināt modernizēto profesionālās izglītības iestāžu skaitu” (turpmāk – 8.1.3.SAM), 9.3.1.SAM „Attīstīt pakalpojumu infrastruktūru bērnu aprūpei ģimeniskā vidē un personu ar invaliditāti neatkarīgai dzīvei un integrācijai sabiedrībā” (turpmāk – 9.3.1.SAM) 9.3.1.1. pasākuma “Pakalpojumu infrastruktūras attīstība deinstitucionalizācijas plānu īstenošanai” ietvaros, reģionālas nozīmes attīstības centriem – 3.3.1.,5.6.2. un 8.1.2. SAM ietvaros, kā arī pašvaldībām, kas atrodas ārpus nacionālas un reģionālās nozīmes attīstības centriem – 3.3.1., 4.2.2., 5.6.2., 8.1.2. un 9.3.1. SAM 9.3.1.1. pasākuma investīciju projektu ideju izskatīšana un saskaņošana. [↑](#footnote-ref-2)
3. ITI ieviešanas shēma noteikta šādos dokumentos: informatīvais ziņojums „Par pilsētvides un policentriskās attīstības investīciju ieviešanas principiem Eiropas Savienības fondos 2014.-2020.gadam” (izskatīts Ministru kabineta 2014.gada 23.septembra sēdē), informatīvais ziņojums “Par priekšnosacījumiem integrēto teritoriālo investīciju ieviešanā – Ministru kabineta rīkojumu saturs” (izskatīts Ministru kabineta 2015.gada 25.augusta sēdē), Ministru kabineta noteikumu „Reģionālās attīstības koordinācijas padomes nolikums” projekts (plānots apstiprināt Ministru kabineta 2015.gada 13.oktobra sēdē), kā arī Partnerības līgums Eiropas Savienības investīciju fondu 2014.–2020.gada plānošanas periodam (apstiprināts Ministru kabineta 2014.gada 3.jūnija sēdē) un 2014.-2020.gada plānošanas perioda ES fondu darbības programma „Izaugsme un nodarbinātība” (apstiprināta Ministru kabineta 2014.gada 2.septembra sēdē (prot. Nr. 46 40.§, apstiprināta Eiropas Komisijā 2014.gada 11.novembrī). [↑](#footnote-ref-3)
4. Eiropas Parlamenta un Padomes 2013.gada 17.decembra regula (ES) Nr.1301/2013 par īpašiem noteikumiem attiecībā uz Eiropas Reģionālās attīstības fondu un mērķi „Ieguldījums izaugsmei un nodarbinātībai” un par Regulas (EK) Nr.1080/2006 atcelšanu. [↑](#footnote-ref-4)
5. Saskaņā ar informatīvajā ziņojumā „Par priekšnosacījumiem integrēto teritoriālo investīciju ieviešanā – Ministru kabineta rīkojumu saturs” un saskaņā ar Ministru kabineta 2015.gada 29.septembra sēdes protokola Nr.51 57.§ „Informatīvais ziņojums „Par atbalstāmajām darbībām un priekšatlases kritērijiem 8.1.2. specifiskā atbalsta mērķa „Uzlabot vispārējās izglītības iestāžu mācību vidi” ietvaros”” 4.punktu atšķirībā no Pilsētvides informatīvajā ziņojumā minētā 8.1.2.SAM ITI finansējuma 30 000 000 *euro* apmērā Izglītības un zinātnes ministrija (turpmāk – IZM), pamatojoties uz statistikas datiem par izglītojamo skaitu nacionālas nozīmes attīstības centru vispārizglītojošajās skolās, ir palielinājusi 8.1.2.SAM ITI finansējumu vispārējās izglītības iestādēs par 9 000 000 euro. Papildus, ņemot vērā, ka valsts ģimnāzijas nacionālas nozīmes attīstības centros ir pašvaldību dibinātas vispārējās izglītības iestādes, kā arī paredzot līdzīgus īstenošanas nosacījumus (8.1.2.SAM atbalstāmās darbības) valsts ģimnāzijās un vispārējās vidējās izglītības iestādēs, lai varētu veidot vienotu infrastruktūru vairākām pašvaldības pārziņā esošām vispārējās izglītības iestādēm, vienlaikus vienkāršojot ES fondu apguves procesu, 8.1.2.SAM ITI finansējuma kopējais apmērs ir palielināts par 19 131 500 euro, kopā 8.1.2.SAM ITI finansējumu paredzot 58 131 500 euro apmērā. Lai nerastos situācija, ka tādā veidā ITI ietvarā plānotais finansējums pārsniedz Partnerības līgumā noteikto apmēru, attiecīgi par 28 131 500 euro ir samazināts 8.1.3.SAM ITI finansējuma apmērs, paredzot to 38 669 986 euro apmērā, ievērojot arī to, ka lielākā daļa profesionālo izglītības iestāžu – potenciālās finansējuma saņēmējas, kuras ir iekļautas ITI ietvarā nacionālas nozīmes attīstības centros – ir IZM vai Kultūras ministrijas (turpmāk – KM) padotības iestādes. Tādējādi finansējuma iztrūkums pret nacionālas nozīmes attīstības centru vajadzību un pieprasījuma apjomu attiecībā uz darbības programmā „Izaugsme un nodarbinātība” noteikto pieejamo finansējumu 230 milj. euro ITI īstenošanai tika samazināts no 66 milj. līdz 53 milj. euro. [↑](#footnote-ref-5)